पूंजीवादी वर्चस्वकामी तंत्र कुशल लोग जानते हैं कि जनता इसी तरह चिल्लाती रहेगी और वे एक करोड़ की खुशी के लिए काम करते हुए उन पर राज करते रहेंगे।ऊंच-नीच, गरीब अमीर का अंतर बढ़ा है तो छत्तीसगढ़ में नक्सल समस्या का घाव भी लाइलाज सा हो रहा है। नक्सल समस्या आदिवासीजन की भूख, गरीबी, असुरक्षा, अपमान और गुस्से से परवान चढ़ी है। जब तक उपरोक्त भावों के मर्म को नहीं समझा जाएगा नक्सल समस्या रूपी नदी को सुखाया नहीं जा सकेगा। रूक- रूक कर आने वाली इस नदी की बाढ़ में जनतंत्र और शासन के नुमाइंदे भी बहते से लगेंगे।